钦定古今图书集成/理学汇编/学行典/第105卷 > 近思录 > 《学思》
## 钦定古今图书集成/理学汇编/学行典/第105卷 > 近思录 > 《学思》

“博学而笃志，切问而近思，何以言仁在其中矣？学者
要思得之，了此，便是彻上彻下之道。　有求为圣人
之志，然后可与共学；学而善思，然后可与适道。思而
有所得，则可与立；立而化之，则可与权。”伊川先生《答
门人》曰：“孔孟之门，岂皆贤哲，固多众人。以众人观圣
贤，弗识者多矣。惟其不敢信己而信其师，是故求而
复”得。今诸君于《颐》言，才不合则置不复思，所以终异
也。不可便放下，更且思之，致知之方也。伊川先生答
横渠先生曰：“所论大概有苦心极力之象，而无宽裕
温厚之气，非明睿所照，而考索至此，故意屡偏而言
多窒，小出入时有之。更愿完养思虑，涵泳义理，他日
自当条畅。　欲知得与不得，于心气上验”之。思虑有
得，中心悦豫，沛然有裕者，实得也；思虑有得，心气劳
耗者，实未得也，强揣度耳。尝有人言：“比因学道，思虑
心虚。”曰：“‘‘人之血气，固有虚实，疾病之来，圣贤所不免。
然未闻自古圣贤，因学而致心疾者。　学原于思，
所谓日月至焉’，与久而不息’者，所见规模虽略相似，
其意味气象迥别，须潜心默识”，玩索，久之庶几自得。
学者不学圣人则已，欲学之，须熟玩味圣人之气象，
不可只于名上理会。如此只是讲论文字。　“思曰睿”，
思虑久后，睿自然生。若于一事上思未得，且别换一
事思之，不可专守著这一事。盖人之知识于这里蔽
著，虽强思亦不通也。　“思曰睿，睿作圣。”致思如掘井
初有浑水，久后稍引“动得清者出来，人思虑始皆溷
浊，久自明快。”　问：“如何是近思？”曰：“以类而推，　义理
有疑，则濯去旧见以来新意。心中有所开，即便札记，
不思则还塞之矣。更须得朋友之助。一日闲朋友论
著，则一日闲意思差别。须日日如此讲论，久则自觉
进也。　凡致思到说不得处，始复审思明辨，乃为善
学也。若告子”，则到说不得处遂已，更不复求。　学者
当以《论语》《孟子》为本。《论语》《孟子》既治，则六经可不治
而明矣。“读书者当观圣人所以作经之意，与圣人所
以用心，与圣人所以至圣人，而吾之所以未至者，所
以未得者，句句而求之，昼诵而味之，中夜而思之，平
其心，易其气，阙其疑，则圣人之意见矣。”　先生每读
书史到一半，便掩卷思量，料其成败，然后却看有不
合处，又更精思其闲，多有幸而成，不幸而败。今人只见成者便以为是，败者便以为非，不知成者煞有不
是，败者煞有是底。　书须成诵精思多在夜中，或静
坐得之，不记则思不起，但通贯得大原后，书亦易记。
所以观书者释己之疑，明己之未达。每见每知新益，
则学进矣。于不疑处有疑，方是进矣。